Salat surimi, mango ja avokaadoga
#000000
Kokku kuluv aeg: 10 min
#000001
Puhasta ja tükelda mango ning avokaado ja sega kergelt läbi.
Lisa mango-avokaado segule apelsinimahl, hakitud värske tšilli ning näpuotsaga soola ja oliiviõli.
Sega kõik ettevaatlikult läbi, et mango ei muutuks püreeks.
Teises kausis sega majonees, laimimahl, must pipar, veidi soola, murulauk ja hakitud surimi.
Aseta taldriku keskele kõigepealt avokaado ja mango segu ning siis surimikreem.
Kaunista värske tilli ja laimilõiguga.
#000003
Alustasime Retseptisahtlis juunikuud suvise salatiga. Nimelt valmistasime surimisalati mango ja avokaadoga, mis lisaks heale maitsele näeb ka väga peen välja. Valmistades seda mõneks suviseks aiapeoks, on külaliste üllatamine garanteeritud. Tegemist suviselt kerge salatiga, mis sobib suurepäraselt suurema pidusöögi eelroaks või vahepalaks söögikordade vahel.
#000004
Natuke lähemalt ka surimist. Surimi (Eestis laialdaselt tuntud kui makra või krabipulgad) on pärit Ida-Aasiast ning sõna ise tähendab Jaapani keeles hakkliha. Seal on tegu tavaliselt kalapastaga, mitte krabipulkadega nagu läänemaailmas. Esmased allikad surimist pärinevad suisa 11. sajandist ehk tegu on pika ajalooga toiduga. Läänemaailmale tuntud surimit, mis imiteerib krabiliha, hakati üle maailma levima 1960nendatel, kui Jaapanis arenes masstootmise võimekus.
#000005
Surimiks valisime kvaliteetsed VIČI surimipulgad Surimi Kama. VIČI on üks juhtivatest kala- ja mereannitootjatest Euroopas ning meie hinnangul toodab parimat surimit, mis Eestis kättesaadav on. Tihtipeale võivad poes müüdavad surimipulgad olla üsna ebakvaliteetsed, aga ostes VIČI krabipulki, saab kvaliteedis alati kindel olla. Salat oleks tulnud imemaitsev ka teiste VIČI surimipulkadega, aga valisime Surimi Kama surimipulgad, sest need lagunevad ise kerge surve all peeneteks ribadeks. Ka mugavus ja kiirus selle toote puhul olulised märksõnad! Surimi Kama surimipulgad leiad Selveri kauplustest.
#000006
VIČI surimipulgad Surimi Kama on Jaapani kultuurist inspireeritud uus väherasvane ja valgurikas kvaliteetoode, kuhu pole lisatud maitsetugevdajaid ning mis on valmistatud Ameerika vetest püütud kõrge kvaliteediga valgest kalast. VIČI Surimi Kama on valmistatud 46% surimist ning on spetsiaalselt pakendatud, et surimipulgad hoiaks oma täiuslikku kuju ja struktuuri.
#000007
Meie surimisalat tuli mõnusalt kreemise tekstuuriga ja kergelt vürtsikas, mis tasakaalustas salati kooresust. Avokaado ja mango pakuvad salatis magusamaid maitseelamusi, mis teeb salatist ideaalse koosluse soolasest, magusast ja vürtsidest. Kindlasti toit, mida suvel puhkuse ajal järgi proovida ja nautida.
#000008